Document ID: 32014R0887

KOMISSION TÄYTÄNTÖÖNPANOASETUS (EU) N:o 887/2014,
annettu 14 päivänä elokuuta 2014,
Euroopan parlamentin ja neuvoston asetuksen (EU) N:o 1337/2011 nojalla viinitarhoista toimitettavien tilastojen teknisestä muodosta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon monivuotisia viljelykasveja koskevista Euroopan tilastoista 13 päivänä joulukuuta 2011 annetun Euroopan parlamentin ja neuvoston asetuksen (EU) N:o 1337/2011 (1) ja erityisesti sen 8 artiklan 2 kohdan,
sekä katsoo seuraavaa:
(1)
Asetuksella (EU) N:o 1337/2011 luodaan puitteet monivuotisia viljelykasveja koskevien vertailukelpoisten Euroopan tilastojen tuottamiselle.
(2)
Viinitarhoja koskevien tilastotietojen toimittamisen tietorakenne ja tiedonsiirtostandardi olisi täsmennettävä.
(3)
Tässä asetuksessa säädetyt toimenpiteet ovat pysyvän maataloustilastokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Jäsenvaltioiden on toimitettava asetuksen (EU) N:o 1337/2011 liitteessä II tarkoitetut viinitarhoja koskevat tilastotietonsa SDMX-tietorakenteen määritelmissä vahvistettujen rakenteiden mukaisesti. Niiden on joko lähetettävä tietonsa Euroopan komissiolle (Eurostat) keskitetyn vastaanottopisteen palveluita käyttäen tai asetettava tiedot saataville siten, että Euroopan komissio (Eurostat) voi hakea tiedot käyttämällä keskitetyn vastaanottopisteen palveluita.
2 artikla
Euroopan komissiolle (Eurostat) lähetettävien viinitarhoja koskevien tilastotietojen tietorakenne täsmennetään liitteessä.
3 artikla
Tiedot on toimitettava kaikista yksittäisistä pakollisista muuttujista ja kaikista aggregaateista.
4 artikla
Tiedot on toimitettava hehtaarimäärinä ja tilojen lukumäärinä.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä elokuuta 2014.

Labels: 12
19
6